[{"text_idx": "#000000", "text": "Noorte laulu- ja tantsupeo \u201ePu\u0308ha on maa\u201c piletid on juba mu\u0308u\u0308gis"}, {"text_idx": "#000001", "text": "10. jaanuaril kuulutasid XIII noorte laulu- ja tantsupeo \u201ePu\u0308ha on maa\u201c korraldajad Tallinna lauluva\u0308ljakul laulu- ja tantsupeoaasta avatuks ning samuti algas suvise XIII noorte laulu- ja tantsupeo \u201ePu\u0308ha on maa\u201c piletimu\u0308u\u0308k."}, {"text_idx": "#000002", "text": "Eesti Laulu- ja Tantsupeo Sihtasutuse juhataja Margus Toomla so\u0303nul algas ta\u0308na senisest hoogsam ettevalmistus juba va\u0308hem kui kuue kuu pa\u0308rast toimuvaks noorte laulu- ja tantsupeoks. Lisaks piletimu\u0308u\u0308gile algas ta\u0308na eelproovide periood. \u201eHuvilisi nii tantsu- kui laulupeol osalemiseks on palju. U\u0308htekokku on teel Kalevi keskstaadionile tantsima ligikaudu 9000 noort tantsijat ja laulukaare alla laulma enam kui 25 000 koorilauljat,\u201c so\u0303nas Toomla."}, {"text_idx": "#000003", "text": "Tantsupeo kolm identset etendust toimuvad reedel, 30. juunil ja laupa\u0308eval, 1. juulil Tallinna Kalevi keskstaadionil. Tantsupeo pealavastaja Agne Kurrikoff-Hermani so\u0303nul kandub tantsupeo idee sildadest, mis aitavad leida meile omaseid va\u0308a\u0308rtuseid. \u201eKasvades me loome ja kaotame sildu, mis meid u\u0308mbritsevaga suhestab. Sillad seovad meid nii esivanemate pa\u0308randi kui ta\u0308napa\u0308evaste koduste va\u0308a\u0308rtustega, aidates noorel rajada oma teed ja kasvada o\u0303nnelikuks inimeseks,\u201c u\u0308tles lavastaja. Siit ka XIII noorte tantsupeo nimi \u201eSillad\u201c."}, {"text_idx": "#000004", "text": "Laupa\u0308eval toimub Tallinnas Vabaduse va\u0308ljakul ka tasuta rahvamuusikapidu, mida u\u0308ldjuht Juhan Uppin kirjeldab nii: \u201eSeekordse rahvamuusikapeo kontserdi pealkirjaks on \u201cPa\u0308riselt\u201d, mis viitab rahvamuusikapeo kesksele va\u0308a\u0308rtusele \u2013 pa\u0308rimusmuusikale ja samuti sellele, et noored on selles muusikas leidnud omale u\u0308hise keele ja tahavad pa\u0308riselt pilli ma\u0308ngida. See ta\u0308hendab olla u\u0308helt poolt teadlik kultuuripa\u0308randist, teisalt aga loov ja vaba ning, mis ko\u0303ige ta\u0308htsam, tunda sellest ro\u0303o\u0303mu.\u201c"}, {"text_idx": "#000005", "text": "Pu\u0308hapa\u0308evane laulupidu algab traditsioonilise rongka\u0308iguga Vabaduse va\u0308ljakult Tallinna lauluva\u0308ljakule. Sellele ja\u0308rgneb ligikaudu kuuetunnine kontsert, kus saab kaasa elada kooride, su\u0308mfooniaorkestrite ja puhkpilliorkestrite u\u0308lesastumistele. Laulupeo kunstilise juhi Pa\u0308rt Uusbergi so\u0303nul on seekordse laulupeo puhul isea\u0308ranis huvitav, et kogu peo kava on la\u0308htunud u\u0308hest ainsast Hando Runneli luuletusest, \u201cValgust!\u201d, peegeldades sellesse mitmeta\u0308henduslikku luuletusse ka\u0308tketud va\u0308a\u0308rtusi. \u201eU\u0308htlasi pa\u0308rineb ka selle sama luuletuse esimestest ridadest XIII noorte laulu- ja tantsupeo nimi, \u201ePu\u0308ha on maa\u201c,\u201c selgitas Uusberg. Ta lisas, et laulupidu raamib omana\u0308oline peegelvormis u\u0308hendkoori kava."}, {"text_idx": "#000007", "text": "XIII noorte laulu- ja tantsupidu \u201ePu\u0308ha on maa\u201c toimub 30. juunist kuni 2. juulini 2023 Tallinnas. XIII noorte laulupeo kunstiline juht on Pa\u0308rt Uusberg ning XIII noorte tantsupeo pealavastaja Agne Kurrikoff-Herman. Rahvamuusikapeo u\u0308ldjuht on Juhan Uppin."}, {"text_idx": "#000008", "text": "XIII noorte laulu- ja tantsupidu \u201ePu\u0308ha on maa\u201c"}, {"text_idx": "#000009", "text": "30.06 kell 19.00 \u2013 21.00 tantsupeo etendus \u201eSillad\u201c Kalevi keskstaadionil"}, {"text_idx": "#000010", "text": "1.07 kell 12.00 \u2013 15.00 rahvamuusikapeo kontsert Tallinna Vabaduse va\u0308ljakul\n1.07 kell 15.00 \u2013 17.00 tantsupeo etendus \u201eSillad\u201c Kalevi keskstaadionil\n1.07 kell 19.00 \u2013 21.00 tantsupeo etendus \u201eSillad\u201c Kalevi keskstaadionil2.07 kell 9.30 \u2013 14.00 ko\u0303igi osalejate pidulik rongka\u0308ik Tallinna kesklinnast lauluva\u0308ljakule (5 km)\n2.07 kell 14.00 \u2013 21.00 laulupidu Tallinna lauluva\u0308ljakul"}]